Amina
"Amina" ni jina la kutaja wimbo uliotoka 2017 wa msanii wa muziki wa afropop kutoka nchini Kenya - Sanaipei Tande. Wimbo umetayarishwa na House of Dillie kwa maudhui ya kusikitisha ili kusindikiza midundo ya ndani. Ni moja kati ya nyimbo za huzuni sana kwa mwaka 2017. Sana ameonesha uwezo wa hali ya juu katika uimbaji tangu akiwa na bendi ya Sema hapo 2004/2005. Lakini kadiri anavyozidi kwenda mbele ndivyo uwezo unazidi kutamalaki. Wimbo umeonekana kuzungumzia maisha yake na usia kwa wasichana wasikate tamaa katika utafutaji wa maisha. Maisha yana mambo mengi, furaha, huzuni, matumaini, kusameheana, urafiki na kadhalika. Alitendwa kimahaba, hisia zake kaamua kuziweka katika wimbo. Dhumu la wimbo huu hasa ni kumuimbia binamu yake aliyefariki katika ajali ya gari akiwa anaelekea Mombasa kuposwa. Kupitia majonzi yake. aliweza kutunga wimbo wa kuenzi uhusiano wao.
Maudhui ya wimbo kwa baadhi ya mistari inayopatikana katika wimbo;
Ubeti wa kwanza anamwomba msamaha mamake mzazi kwa matendo ya ujana. Ujana una mambo kiasi hata hupelekea wazazi kukereka na miyenendo ya watoto zao.
Tazama:
"Ooh mama, panguza chozi
Siyatafakari vita vya juzi
Si kupenda kwangu kukuudhi
Ila tu ujana haubagu"
Vilevile kuvumilia maneno ya wanadamau. Uzushi mwingi usikufanye ukonde kwa maneno ya wanadamu. Wanadamu wamelizaliwa wanasema.
Rudia mstari:
"Dada panguza chozi
Sijitie lawama kwa uzushi
Kwani vita kati ya mandugu si ya firauni"
Kipande cha tatu anaielezea nafasi iliyoaga dunia. Wapo watakaokusema kwa mabaya ungali maiti, kipindi hiki si chema kumsema mtu mabaya yake. Tujitahidi kutubu na kuishi na watu vizuri tukiwa hai, kwani ukifikwa na umauti huna utakaloweza muda ushakupita.
Rejea mistari:
"Wakati hauniruhusu mi
Kurekebisha yangu madhambi
Kwa hivyo nawaomba siku hii
Nikumbukie mazuri"
Halafu anagusia kidogo ile tabia ya misibani kulia, yeye kwake anataka watu wacheke badala ya kulia. Hataki marafiki zake wawe wapweke ilhali yupo hai na kwa pamoja tuishi kwa furaha na upendo.
Rejea mistari hii:
"Mi nataka mucheke siku ya mwisho
Siwe mpweke mi bado niko
Namshukuru Mola kwa kuwepo
Nasema Amina"
Halafu anaimba kiitikio kwa kumshukuru Mola wetu kwa pumzi na yote aliyotujaalia kwa kusema:
"Amina amina A A amina
Amina amina A A amina
Amina amina A A amina
Amina amina"
Ubeti wa pili hasa umelenga kuhasa vijana wenzake wapunguze mawazo pindi wanapopata shida katika maisha. Matatizo maishani ni jambo la kawaida, yakikufika, shukuru Mungu na jitahidi kukabiliana kadiri uwezavyo. Ukitendwa, usichukie kiasi moyo ukajawa na fundo, hata ukisema hupendi tena, haisaidi kwani hasira hasara. Raha na karaha vyote vinatoka kwa muumba.
Rejea mistari.
"Ooh mpenzi panguza chozi
Sijijaze chuki wewe moyoni
Hasira hasara
Yote ya mwenyezi
Oh rafiki panguza chozi
Sijiumize we kichwa na maswali
Utansamehe sana kwenda bila mkono wa buriaani"
Vilevile anazungumzia misimamo thabiti katika mapenzi hasa kwa wale waliokuumiza. Hakuna mwanadamu asiye na jema, licha ya mateso aliyompa, bado aliendelea kukumbuka mazuri yake, ila tu, hawezi tena kuwa nae.
"Ooh sina sina sina sina
Nafasi nyingine, Ya kuwa na wewe
Nasikitika mi naumia
Lakini nina nina nina nina
Shukrani moyoni, yakuwa miongoni
mwa walo nienzi mi"